সিডনিতে সেঞ্চুরি করে নিন্দুকদের জবাব দিলেন রোহিত!

ওয়েব ডেস্ক : অস্ট্রেলিয়ার (Australia) বিরুদ্ধে তৃতীয় একদিনের ম্যাচে অসাধারণ ব্যাটিং রোহিত শর্মার (Rohit Sharma)। শতরান করলেন ভারতের প্রাক্তন অধিনায়ক। ১২৫ বলে শতরান করেছেন তিনি। তার মধ্যে ছিল ১৩টি চার ও ৩টি ছয়। আর এই শতরান করেই একাধিক রেকর্ড গড়লেন ‘হিটম্যান’।

শনিবার সিডনিতে অস্ট্রেলিয়ার বিরুদ্ধে একদিনের সিরিজের শেষ ম্যাচে ক্যারিয়ারের ৩৩ তম শতরান করলেন রোহিত (Rohit Sharma)। তার ফলে তিনি হয়ে উঠলেন ভারতীয় দ্বিতীয় ব্যাটসম্যান যিনি অস্ট্রেলিয়ার বিরুদ্ধে একদিনের ম্যাচে সর্বোচ্চ রান করেছেন। তিনি এখনও পর্যন্ত অজিদের বিরুদ্ধে করেছেন ২,৫০০ রান। অস্ট্রেলিয়ার বিরুদ্ধে সর্বোচ্চ রান করার তালিকায় রয়েছেন ভারতের কিংবদন্তী ক্রিকেটার শচীন তেন্ডুলকর (Sachin Tendulkar)। তিনি ৭১টি ম্যাচ খেলে করেছিলেন ৩,০৭৭ রান।

আরও খবর : ইন্দোরে অস্ট্রেলিয়ার মহিলা ক্রিকেটারদের শ্লীলতাহানি! গ্রেফতার যুবক

এছাড়া একদিনের ম্যাচে ১০০টি ক্যাচ ধরার রেকর্ডও গড়েছেন রোহিত শর্মা (Rohit Sharma)। এর পাশাপাশি বিরাট কোহলি ধরেছেন ১৬৪টি ক্যাচ, মহম্মদ আজহারউদ্দিন ধরেছেন ১৫৬টি ক্যাচ, শচীন তেন্ডুলকর ধরেছেন ১৪০টি ক্যাচ, রাহুল দ্রাবিড় ধরেছেন ১২৪টি ক্যাচ এবং সুরেশ রায়না ধরেছেন ১০২টি ক্যাচ।

তবে যে বিষয়টি সব থেকে বেশি নজর কেড়েছে সেটি হল রোহিতের (Rohil Sharma) শতরান। কারণ শচীন তেন্ডুলকর (Sachin Tendulkar) (৪৯) বিরাট কোহলির (Virat Kohli) (৫১) পর আন্তর্জাতিক ক্রিকেটে সবথেকে বেশি শতরান মারলেন ‘হিটম্যান’। যার কারণে আন্তর্জাতিক ক্রিকেটে মোট ৫০ টি শতরান করার রেকর্ড গড়লেন তিনি। প্রসঙ্গত, রোহিতের পর এই তালিকায় রয়েছেন বিরাট কোহলি। তিনি সব ফর্মাট মিলিয়ে ৮২টি শতরান করেছেন। অন্যদিকে শচীন তেন্ডুলকর সব ফর্ম্যাট মিলিয়ে ১০০টি শতরান করেছেন।